b'\n_START_ARTICLE_\nGustav P\xc3\xb3sfay\n_START_SECTION_\n\xc5\xbdivljenjepis\n_START_PARAGRAPH_\nGustav pl. P\xc3\xb3sfay se je rodil v Murski Soboti, kot Gustav Pollak o\xc4\x8detu Ponkraciju Pollaku, ki je bil okrajni glavar in materi Idi pl. Sinkovich. Njegov o\xc4\x8de je leta 1898 od kralja dobil plemi\xc5\xa1ki naziv in si spremenil priimek iz Pollak v Posfay. Gimnazijo je obiskoval v K\xc3\xb6szegu in Sz\xc3\xa9kesfeh\xc3\xa9rv\xc3\xa1rju. Ob koncu \xc5\xa1tudija na mad\xc5\xbearski kraljevi pravni univerzi v Budimpe\xc5\xa1ti je 10. junija 1904 postal pripravnik v javni upravi. Nato je opravljal slu\xc5\xbebo okrajnega glavarja mursko-sobo\xc5\xa1kega okraja, dokler ni leta 1906 prevzel slu\xc5\xbebo okrajnega glavarja v Mono\xc5\xa1tru. Poleg tega je opravljal \xc5\xa1e druge pomembne upravne slu\xc5\xbebe. Upokojil se je 19. decembra 1929. Poro\xc4\x8den je bil z vdovo Magdo Hayden.'